Só stileer jy jou hare om by jou uitrusting te pas
JY LEES NOU Só stileer jy jou hare om by jou uitrusting te pas
Die stilering van jou hare is dikwels die laaste ding op jou doen-lysie. Die perfekte uitrusting is gekies, maar jy weet nie wat om met jou hare te doen nie. Of dit nou vir 'n troue, spesiale afspraak of net skemerkelkies saam met vriendinne is, hier's hoe jou haarstyl jou volgende uitrusting kan komplementeer. Die geheim? Jou uitrusting se neklyn verklap als.
1. Hoë neklyn
Dit sluit in 'n polonek en 'n halternek. Die beste haarstyle by dié neklyne is 'n opstyl soos 'n stywe, hoë bolla. Hierdie neklyne maak gewoonlik 'n stelling en jy wil dit nie onder los hare wegsteek nie. 'n Bob pas ook perfek by dié neklyne.
2. V-neklyn of lae halslyn
Hierdie neklyne is sexy en jy wys behoorlik cleavage. As jy die cleavage wil beklemtoon, is 'n opstyl jou eerste opsie. Dra egter jou hare los as jy nie te veel fokus daarop wil plaas nie.
3. Ronde of vierkantige neklyn
Om jou hare in los, sagte krulle te dra is die treffendste en skep 'n sagte voorkoms. Reguit hare is ook 'n goeie keuse. En wat van die gewilde pixie-haarstyl? Dit komplementeer die neklyn ook goed. Stileer jou hare met 'n effens deurmekaar kuif en jy skep onmiddellik 'n moderne voorkoms.
4. Bandjieloos of afskouer
Los hare en 'n opstyl pas hierby. As jy 'n sexier voorkoms wil hê, kies eersgenoemde. Vir 'n meer konserwatiewe voorkoms, dra jou hare eerder los.